## Program pomoćničkog ispita za zanimanje alatničar

### NN 12/2010 (25.1.2010.), Program pomoćničkog ispita za zanimanje alatničar

MINISTARSTVO GOSPODARSTVA, RADA I PODUZETNIŠTVA

259

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

ALATNIČAR

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja alatničar u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na struno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje alatničar.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrada i montaža jednostavnih dijelova alata za rezanje (npr. stolne škare za rezanje lima) | Navesti redoslijed tehnološkog postupka izrade i montaže alata za rezanje te izraditi i sastaviti jednostavne dijelove alate za rezanje.  Primjer: Izrada i montaža dijelova stolnih škara |
| Izrada i montaža jednostavnih dijelova alata za probijanje (npr. alat za probijanje rupica na cjevastom ključu) | Opisati tehnološki postupak izrade i montaže alata za probijanje te izraditi i sastaviti jednostavne dijelove alata za probijanje.  Primjer: Izrada i montaža dijelove alata za probijanje rupica na cjevastom ključu |
| Izrada i montaža jednostavnih dijelova alata za savijanje (npr. alati za savijanje obujmice) | Navesti redoslijed tehnološkog postupak izrade i montaže alata za savijanje te izraditi i sastaviti jednostavne dijelove alata za savijanje.  Primjer: Izrada i montaža dijelove alata za savijanje obujmice |
| Izrada i montaža jednostavnih dijelova alata za štancanje (npr. alati za štancanje ključića za regulaciju paljenja) | Opisati tehnološki postupak izrade i montaže alata za štancanje te izraditi i sastaviti jednostavne dijelove alata za štancanje.  Primjer: Izrada i montaža dijelove alata za štancanje ključića za regulaciju paljenja |
| Izrada i montaža jednostavnih dijelova alata za kovanje (npr. alati za kovanje kraka škara) | Navesti redoslijed tehnološkog postupka izrade i montaže alata za kovanje i izraditi i sastaviti jednostavne dijelove alata za kovanje.  Primjer: Izrada i montaža dijelove alata za kovanje otkivka kraka škara |
| Izrada i montaža jednostavnih dijelova alata za lijevanje (npr. kućišta reduktora) | Opisati tehnološki postupak izrade i montaže alata za lijevanje i izraditi i sastaviti jednostavne dijelove alata za lijevanje  Primjer: Izrada i montaža dijelova alata za lijevanje kućišta reduktora. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Izrada jednostavnih dijelova alata ili naprava na univerzalnim alatnim strojevima i/ili CNC upravljanim alatnim strojevima (npr. čep alata za probijanje rupica, donja ploča alata za probijanje rupica) | Opisati tehnološki postupak izrade jednostavnih dijelova alata na univerzalnim alatnim strojevima i izraditi zadani dio  Primjer: čep alata za probijanje rupica  Programirati i izraditi jednostavne dijelove alata na numerički upravljanim alatnim strojevima.  Primjer: Čep alata za probijanje rupica na CNC tokarilici, donja ploča alata za probijanje rupica na CNC glodalici |
| Sastavljanje i montaža mehaničkog sklopa alata ili naprave (npr: mehanički prijenosnik – reduktor) | Izabrati i sastaviti elemente u mehaničkim sustavima alata ili naprave. Primjer: Izrada i montaža mehaničkog prijenosnika – reduktora |
| Sastavljanje pneumatskog sustava (npr. sustav pneumatskog stezanja alata za bušenje) | Izabrati elemente i sastaviti jednostavne pneumatske sustave.  Primjer: Sustav pneumatskog stezanja alata za bušenje |
| Sastavljanje hidrauličkog sustava  (npr. sustav hidrauličkog alata stezanja kod preše za utiskivanje) | Izabrati i sastaviti jednostavne elemente hidrauličkih sustava.  Primjer: Sustav hidrauličkog stezanja alata kod preše za utiskivanje |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju alatničar.

|  |  |
| --- | --- |
| Nastavna područja | Očekivani ishodi učenja |
| 1. Tehnologija obrade i montaže  2. Tehnologija obrade i održavanja  3. Tehnologija alatničarstva | |
| Zaštita na radu  Sigurnost na radu, zaštita okoliša i racionalno korištenje energije | Prikazati na primjeru dobru organizaciju rada i racionalno korištenje energije.  Prepoznati propise zaštite na radu, čuvanja zdravlja i zdrave čovjekove okoline. |
| Standardi, oblici i dimenzije poluproizvoda  Izbor tehničkih materijala sa stajališta obrade odvajanjem materijala i montaže  Izbor materijala prema standardima i tablicama | Nabrojiti osnovna svojstva, dobivanje i primjenu najvažnijih tehničkih materijala.  Definirati izbor materijala prema zahtjevu tehničkog crteža.  Čitati i primijeniti tehničke crteže u izradi dijelova, sklopova ili gotovih proizvoda. |
| Planiranje i priprema rada  Mjerenje i kontrola dijelova  Ručna obrada i obrada spajanjem | Nabrojiti najvažnije postupaka ručne  i strojne obrade odvajanjem čestica.  Objasniti glavne dijelove mjernih alata, principa i pravila rada.  Izmjeriti zadane mjere.  Opisati tehnološki postupak izrade jednostavnih dijelova ručnom obradom.  Primjer: Dio (pozicija) stolnih škara |
| Strojna obrada odvajanjem čestica: tehnološki postupak  Izrada i određivanje alata za obradu (optimiziranje izbora alata za obradu)  Uporaba standardnog alata; tokarski noževi, svrdla, zabušivači i razvrtači, ureznice i nareznice, brusne ploče  Oznake standarda i oznake s kojima se osigurava pravilna uporaba izabranog alata za obradu  Uporaba specijalnog alata za obradu  Zavisnost brzine rezanja u odnosu na: materijal izrade, materijal alata, trajanje oštrine alata  Opterećenje stroja i elemenata vremena izrade | Objasniti pojmove: geometrija alata,  strugotina, toplina pri rezanju i hlađenju režimi rada, postojanost alata.  Razlikovati alate, principe rada i postupke strojne obrade odvajanjem čestica.  Izabrati alate i postupke strojne obrade odvajanjem čestica u izradi određenog zadatka.  Opisati tehnološki postupak izrade  određenog zadatka prema nalogu kupca ili tehničkog crteža.  Primjer: Dio (pozicija) alata za savijanje obujmice |
| Toplinska obrada dijelova alata i ispitivanje tehničkih materijala (ispitivanje mehaničkih, tehnoloških, fizikalnih i kemijskih svojstava materijala) | Objasniti vrste toplinskih obrada dijelova alata; nabrojiti načine ispitivanja tehničkih materijala; navesti kako se ispituju mehanička, tehnološka, fizikalna i kemijska svojstva materijala.  Opisati sustav rada peći za zagrijavanje i nabrojiti sredstva za hlađenje.  Primjer: Ploča alata za probijanje rupica |
| Izrada dijelova jednostavnih mehaničkih sklopova na alatnim strojevima (tokarilica, glodalica, brusilica...) | Razlikovati elemente prijenosa snage i gibanja.  Opisati tehnološki postupak izrade  jednostavnih mehaničkih sklopova na pojedinim alatnim strojevima. |
| Sastavljanje i montaža alata i naprava i dovođenje u ispravno stanje | Klasificirati elemente alata i naprava.  Opisati tehnološki postupak sastavljanja jednostavnih mehaničkih sustava kod alata i naprava.  Primjer: Alati za kovanje – ukovnji |
| Montaža elemenata u pneumatske i hidrauličke sustave | Klasificirati elemente pneumatskih i hidrauličkih sustava.  Opisati sastavljanje jednostavnih  pneumatskih, elektropneumatskih i  hidrauličkih sustava.  Primjer: Pneumatsko upravljanje steznog alata za bušenje |
| Montaža i demontaža alata i naprava | Navesti postupke montaže i demontaže alata i naprava.  Staviti alate i naprave u pogon, kao i utvrditi i otkloniti pogreške i smetnje u radu alata i naprava. |
| Utvrđivanje i otklanjanje grešaka i smetnji pri radu alata i naprava kao i njihovih ugradbenih jedinica | Definirati greške i smetnje pri radu alata i naprava i njhovih ugradbenih jedinica te njihovo otklanjanje. |
| Održavanje alata i naprava | Definirati pravila održavanja alata i naprava. |
| Izrada jednostavnih programa za CNC tokarilice i obradne centre | Objasniti sustav programiranja numerički upravljanih alatnih strojeva.  Programirati izradu jednostavnih dijelova numerički upravljanih alatnih strojeva na CNC strojevima (CNC tokarilici i obradnom centru). |
| Otpad tehničkih materijala i zaštita okoliša | Pokazati na primjeru važnost zbrinjavanja otpada i važnost zaštite okoliša. |
| 4. Tehničko crtanje  5. Elementi strojeva | |
| Izrada i analiza radioničkog crteža elementa stroja  Analiza sastavnih crteža | Klasificirati:  – elemente važne za izradu tehničkog  crteža: vrste crteža, crta, mjerilo  – ulogu norme u tehničkom crtanju  – zadano mjerilo.  Objasniti i grafički prikazati odnos pojedinih formata papira.  Nacrtati predmet zadan u ortogonalnoj projekciji u izometriji, dimetriji i kosoj projekciji.  Prepoznati vrstu projekcije iz crteža.  Prepoznati i razmjestiti elemente ortogonalne projekcije: tlocrt, nacrt i bokocrt.  Nacrtati predmet u ortogonalnoj projekciji.  Nacrtati predmet u punom presjeku.  Klasificirati elemente sustava tolerancije i objasniti njihovo značenje:  – opisati sustav dosjeda (osovina i vratilo)  – prikazati oznake za označavanje hrapavosti.  Definirati standardne elemente strojeva:  vijke, matice, podloške, klinove, opruge,  ležaji, brtve i sl.  Objasniti elemente prijenosa:  – zupčani prijenosi, remeni prijenosi, lančani prijenosi.  Primjer: Mehanički prijenosnik – reduktor |
| 6. Matematika u struci  7. Tehnička mehanika | |
| Proračuni osnove statike krutih tijela  Proračuni ravnoteže punih jedno jednostavnijih nosača  Proračuni trenja  Proračuni čvrstoće, a primijenjeno na elementima strojeva  Proračuni kinematike, a primijenjeno u elementima strojeva i tehnologiji zanimanja  Proračuni dinamike, a primijenjeno u elementima strojeva i tehnologiji zanimanja | Nabrojiti:  – jedinice SI sustava koje se koriste u  mehanici  – elemente sile u mehanici i grafički ih  prikazati  Objasniti podjelu mehanike.  Opisati osnovne značajke statike.  Definirati kruto tijelo.  Grafički prikazati sastavljanje i rastavljanje sile.  Definirati nosače i nabrojiti i grafički prikazati vrste opterećenja.  Definirati trenje i opisati vrste trenja.  Rješavanje zadataka:  – sastavljanje sila: analitički i grafički  – rastavljanje sila: analitički i grafički  – kontinuirano opterećeni nosači  – trenje |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Priprema radne i tehničko-tehnološke dokumentacije | 0 – 10 |  |
| Očitavanje tehničko-tehnološke dokumentacije | 0 – 10 |  |
| Razrada tehnološkog postupka izrade prema zahtjevu crteža | 0 – 10 |  |
| Izbor odgovarajućeg materijala | 0 – 10 |  |
| Ispravnost određivanja broja i redoslijeda operacija | 0 – 10 |  |
| Odabir alata, strojeva i uređaja | 0 – 10 |  |
| Izbor brzine rezanja, broja okreta, posmaka i dubine rezanja | 0 – 10 |  |
| Izrada jednostavnih dijelova alata i naprava različitim postupcima obrada.  Kvaliteta izrade i sastavljanja alata i naprava, puštanje u rad i pravilno održavanje. | 0 – 30 |  |
| Ispravnost postupaka mjerenja i kontrole | 0 – 10 |  |
| Korištenje zaštitne odjeće, obuće i propisanih sredstava zaštite pri obavljanju poslova i zadaća | 0 – 10 |  |
| Brzina i spretnost te vrijeme izrade uratka i radne probe | 0 – 10 |  |
| Završni izgled i funkcionalnost uratka | 0 – 10 |  |
| UKUPNO: | 0 – 140 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-20

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-259